***Csongrád Város Jegyzőjétől***  **M**

**Száma**: Önk/120-2/2021

**Témafelelős:** dr. Barcsi Judit

**ELŐTERJESZTÉS**

**Csongrád Városi Önkormányzat Képviselő-testületének**

**2021. október 28-i ülésére**

**Tárgy:** Elvi döntés a távhőszolgáltatást érintő változások rendeletben történő szabályozásának előkészítéséről

**Tisztelt Képviselő-testület!**

A Csongrád Közmű Szolgáltató Kft. a jelen előterjesztés mellékletét képező, az üzemeltetést és a lakosságot is érintő módosítási javaslattal élt Csongrád Város Jegyzője felé. Az érintettek köre: 37 társasházban 42 lakás, amely számban a következő években növekmény várható. A jelenlegi helyzet az idei évben 850 e Ft költségvetési kiesést eredményezett a távhőszolgáltatónál.

Fentiek alapján a hatályos, a távhőszolgáltatásról szóló 2005. évi XVIII. tv. egyes rendelkezéseinek Csongrád város területén történő végrehajtásáról szóló 2/2006. (I.30.) Ökt. rendelet kiegészítése, módosítása vált szükségessé az üzemeltető által megjelölt tárgykörökben.

A távhőszolgáltatásról szóló 2005. évi XVIII. tv. (a továbbiakban: Tszt.) a rendeletünk megalkotása óta számos pontban változott, ezért hivatalból megállapítottam, hogy a rendelet kiegészítésén túl annak teljeskörű felülvizsgálata, szükség esetén új rendelet előkészítése indokolt.

A Tszt. 10.§-a értelmében: 10. § *„Az önkormányzat jegyzője, a fővárosban a fővárosi önkormányzat főjegyzője (a továbbiakban: önkormányzat jegyzője) a) megküldi előzetes véleményezésre a fogyasztóvédelmi hatóságnak és a felhasználói érdek-képviseleteknek a távhőszolgáltatást érintő képviselő-testületi előterjesztések tervezetét.”*

Jelen előterjesztés célja a T. Képviselő-testület tájékoztatása a rendeletben, a lakosságot érintő változások átvezetésének előkészítéséről és elvi hozzájárulás kérése, hogy a szakmai anyagot, annak elkészültét követően véleményezésre bocsássuk, és a rendelet-tervezetet a véleményezési eljárás lezárultát követően terjesszük a Képviselő-testület elé.

Kérem a Tisztelt Képviselő-testületet az előterjesztés megvitatására és a határozati javaslat elfogadására!

**Határozati javaslat**

Csongrád Városi Önkormányzat Képviselő-testülete *„Elvi döntés a távhőszolgáltatást érintő változások rendeletben történő szabályozásának előkészítéséről”* című előterjesztést megtárgyalta, és az alábbi döntést hozta:

1. A Képviselő-testület utasítja a jegyzőt, hogy vizsgálja felül a távhőszolgáltatásról szóló 2005. évi XVIII. tv. egyes rendelkezéseinek Csongrád város területén történő végrehajtásáról szóló 2/2006. (I.30.) Ökt. rendeletet, és a rendelet-tervezetet bocsássa véleményezésre a fogyasztóvédelmi hatóság és a felhasználói érdek-képviseletek felé.
2. A Képviselő-testület elvi hozzájárulását adja, hogy a távhőszolgáltatásról szóló 2005. évi XVIII. tv. egyes rendelkezéseinek Csongrád város területén történő végrehajtásáról szóló 2/2006. (I.30.) Ökt. rendelet kiegészítésre kerüljön az alábbiak szerint:

* A lejárt hitelességű vízmennyiség mérővel rendelkező felhasználók részére 6 m3/fő/hó átalányos vízdíjfogyasztás és melegítési díj kerüljön kiszámlázásra.
* A lépcsőházaknál felszerelt hőmennyiség mellékmérők a lakóközösség kezelésébe kerüljenek, és annak hitelesítési eljárása a lakóközösség felelősségi körébe tartozzon.

Határidő: azonnal

Felelős: Dr. Juhász László jegyző

Csongrád, 2021. 10. 21.

Erről jegyzőkönyvi kivonaton értesítést kap:

1. Csongrád Város Jegyzője
2. A Képviselő-testület tagjai
3. Csongrádi Közmű Szolgáltató Kft.
4. Csongrádi Polgármesteri Hivatal Fejlesztési és Üzemeltetési Iroda
5. Irattár

Dr. Juhász László

jegyző